Dust Junkys

Dust Junkys er en engelsk rap-rockgruppe fra Manchester. Gruppen var opprinnelig aktiv mellom 1995 og 2000, og ble gjenforent i 2015. 

Etter at solokarrieren mistet momentum, dannet Nicky Lockett bandet Dust Junkys i 1995, med Sam Brox på gitar, Stephen «OJ» Oliver Jones på bassgitar, Mykey Wilson på trommer og Ganiyu Pierre Gasper som DJ. I begynnelsen opptrådte bandet på scener i Manchester-området. Deretter gjennomførte de turneer rundt om i Storbritannia. 

Dust Junkys signerte avtale med plateselskapet Polydor og ga ut sin første singel «Living in the Pocket of a Drug Queen?» (1997), etterfulgt av «(Nonstopoperation)» og «What Time Is It?». Sistnevnte havnet på plass 39 på salgslisten for Storbritannia. Musikken til Dust Junkys har blitt remikset av fllere andre artister, blant andre Fun Lovin Criminals. Låten «Fever» ble brukt på lydsporet til PlayStation-spillet Driver 2.

Den mest kjente låten til Dust Junkys, opprinnelig kalt «Rinse (Beatbox Wash)» og utgitt som B-siden til «Living in the Pocket of a Drug Queen», ble samplet av Fatboy Slim og er sentral i lydbildet på hans singel «Gangster Trippin», som havnet på 3. plass singel-salgslisten i Storbritannia. «Gangster Trippin»" ble også gitt ut på Fatboy Slim-albumet You've Come a Long Way, Baby. Senere ble 25 % av opphavsrettighetene til «Gangster Trippin» tilkjent Dust Junkys og MC Tunes.

Diskografi

Album 

 1998: Done and ...Dusted, Polydor
 1998: Done and ...Dusted Special Edition/Dub and ...Dusted, Polydor
 2018: Reboot: Redone and Dusted, WikiBeats

Singler 

 1997: «Living in the Pocket of a Drug Queen», Polydor
 1997: «(Nonstopoperation)», Polydor
 1998: «What Time is It?», Polydor
 1998: «Nothin' Personal», Polydor – listeplassering: nr. 62

Musikkvideoer 
Dust Junkys har produsert musikkvideoer for singlene fra flere av albumene sine.

Done and ...Dusted 

 "(Nonstopoperation)" https://www.youtube.com/watch?v=zU-VxwxgNgA
 "Living in the Pocket of a Drug Queen" https://www.youtube.com/watch?v=Da6ltT_uSUQ
 "What Time is It?" https://www.youtube.com/watch?v=5-fluGRu4z8
 "Nothin' Personal" https://www.youtube.com/watch?v=qklxuhqfDVM

Reboot: Redone and Dusted 

 "Another Day" https://www.youtube.com/watch?v=NbzrtvuIOWg

Referanser 

Rap rock-band
Musikk i 1997
Musikk i 1998
Manchester
Britiske musikkgrupper